# Γλώσσα Σκοπέλου

### Από τη Βικιπαίδεια, την ελεύθερη εγκυκλοπαίδεια

Ηλιοβασίλεμα στη Σκόπελο

Χωριό της νήσου Σκοπέλου του Νομού Μαγνησίας. Έδρα ομώνυμης κοινότητας που σήμερα υπάγεται στο Δήμο Σκοπέλου. Στη Γλώσσα υπάγονται και οι οικισμοί Λουτράκι και Μαχαλάς.

Το 1960 η Γλώσσα Σκοπέλου διέθετε Δημοτικό σχολείο, Τηλεφωνείο (3Τ) και αριθμούσε 1842 κατοίκους, ενώ στη τελευταία απογραφή 1006. Κατά τη παλαιότερη διοικητική διαίρεση του νησιού αποτελούσε ιδιαίτερη Κοινότητα, που περιελάμβανε τη Γλώσσα και το Κλήμα.

Επίνειο της Γλώσσας είναι το Λουτράκι. Η αρχαία ονομασία του ήταν Σελινούντα, όπου σήμερα διασώζονται τα τείχη καθώς και κάποιες σαρκοφάγοι. Μοναδικά είναι και τα ρωμαϊκά Λουτρά στην περιοχή Κατακαλού του Λουτρακίου Γλώσσας. Η Γλώσσα σήμερα διαθέτει Δημοτικό Σχολείο, Γυμνάσιο και Λυκειακές τάξεις. Παλαιότερη ονομασία της Κοινότητας ήταν Πλατάνα.

Κατά την τελευταία απογραφή του 2001 ο συνολικός πληθυσμός του δημοτικού διαμερίσματος Γλώσσας ήταν 1.195 κάτοικοι.

Στη Γλώσσα έχουν βρεθεί ίχνη προϊστορικής κατοικίας. Πρόκειται για οικισμούς συγκολλημένους σε στενά κοιλώματα κοντά στη θάλασσα, περιτειχισμένους και γειτονικούς σε κάποιες καλλιεργήσιμες εκτάσεις. Στην αρχαιότητα αναπτύχθηκε εδώ η πόλη Σελινούς, που η τοποθεσία της βρίσκεται σε εγγύτητα προς το σημερινό οικισμό.

## [Επεξεργασία] Εξωτερικοί Σύνδεσμοι

Η Γλώσσα Σκοπέλου - πληροφορίες από την τοπική ιστοσελίδα

Αυτό το άρθρο γεωγραφίας χρειάζεται επέκταση. Βοηθήστε τη Βικιπαίδεια επεκτείνοντάς το!

Ανακτήθηκε από "http://el.wikipedia.org../../../%CE%B3/%CE%BB/%CF%8E/%CE%93%CE%BB%CF%8E%CF%83%CF%83%CE%B1_%CE%A3%CE%BA%CE%BF%CF%80%CE%AD%CE%BB%CE%BF%CF%85_b27c.html"

Κατηγορίες: Γεωγραφία-επέκταση | Σκόπελος | Χωριά της Μαγνησίας

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English